ועדת המשנה לתקנות שוויון זכויות לאנשים עם מוגבלות, כנסת 18, פרוטוקול מספר 1, 2009-07-28 13:00

אילן גילאון: אני מתכבד לפתוח בזאת את הישיבה הראשונה של ועדת המשנה לתקנות הנגישות.

אילן גילאון: לצערי זמננו מאוד קצר בגלל סדר הכנסת אבל אנחנו נשתדל לפחות בשיחת היכרות פה.

אילן גילאון: שלום לכולכם.

אילן גילאון: אני נמצא פה עם צוות הוועדה לעבודה, רווחה ובריאות.

אילן גילאון: אנחנו מכנסים מחדש את ועדת המשנה לקביעת תקנות הנגישות.

אילן גילאון: למעשה מכאן והלאה אנחנו ממשלת הנגישות הבאה.

אילן גילאון: עם המועד הזה גם מתחילה ספירה חדשה.

אילן גילאון: אני כבר מודיע לכל האנשים פה לי יש הפרעות קשב, זה חלק מהמוגבלויות שלי.

אילן גילאון: במסגרת הנגישות שאני זקוק לה זה שאנחנו לא נפריע אחד לשני כי אנחנו צריכים את הנגישות הזאת.

אילן גילאון: זה להמחיש סוג מסוים של נגישות.

אילן גילאון: אני ארצה בהתחלה ברשות

אילן גילאון: כם לעבור משרדי הממשלה פה, ישנם?

אילן גילאון: כן משרד המשפטים?

אילן גילאון: כן.

אילן גילאון: דבר ראשון זה אני רוצה לעבור ביעף.

אילן גילאון: אנחנו נתחיל מהסעיפים טרם הוגשו.

אילן גילאון: עכשיו כשאני אומר טרם הוגשו משנת 2006, 1 במאי, טרם הוגשו.

אילן גילאון: משרדי הממשלה אחד אחרי השני טרם הגישו מ-2003, 1 למאי את תקנות הנגישות עד כה אלא אם כן אנחנו פשוט לא מודעים לכל מה שמתרחש ולנו אין את המידע המתאים אבל אני אבקש ממשרד הפנים לגבי תקנות תכנון הבנייה, נגישות שטח משותף בדירות בניין מגורים חדש.

אילן גילאון: הוגשו לאחרונה לוועדה.

אילן גילאון: דיונים יחלו בקרוב.

אילן גילאון: אני מתחיל עם הבשורות הטובות.

אילן גילאון: עכשיו אנחנו ניגשים לנגישות מקום ציבורי, מקומות ציבוריים שאינם בניינים ושאינם אתר כגון פארקים.

אילן גילאון: אני רוצה שכל משרד יגיד לי מה קרה.

אילן גילאון: יכול להיות שאנשים הביאו איתם את התקנות לכאן.

אילן גילאון: אני רוצה לדעת מה קרה.

אילן גילאון: שלוש שנים זה בכל זאת פרק זמן סביר.

אילן גילאון: לי כתוב כאן

אילן גילאון: שב-1 במאי 2006 היו צריכים לקבל תקנות הנגישות או המלצות לתקנות הנגישות או טיוטות להמלצות לנגישות, אז אני רוצה לדעת משרד המשפטים מה קורה עם נגישות, מקום ציבורי, בניין קיים.

בלהה ברג: בניין קיים הוגש לפני שנה וחצי לוועדת העבודה והרווחה.

בלהה ברג: אנחנו לפני שבוע וחצי הגשנו את זה עוד פעם לאחרי חידוש חתימה של השרים.

אילן גילאון: משרד הבריאות, נגישות שירות בריאות במקום בו ניתן שירות בריאות טרם הוגשו, מה שכתוב לי.

רמי אבישר: אני מהלשכה המשפטית.

רמי אבישר: משרד הבריאות נמצא כרגע בשלב סיום כתיבת התקנות.

רמי אבישר: יש לנו עדיין מספר מועט מאוד של נושאים שמחייבים התייעצות נוספת.

רמי אבישר: אני מאמין שעד חודש ספטמבר כבר נוכל להציג את זה שוב.

אילן גילאון: עד ספטמבר.

אילן גילאון: תראה אנחנו נותנים כרגע חנינה לכולם.

אילן גילאון: אנחנו מתחילים בתאריכים שאתם מתחייבים כרגע.

אילן גילאון: 1 במאי 2006 הופך מבחינתך ל-15 לספטמבר 2009, בסדר?

אילן גילאון: זה מספיק.

אילן גילאון: נכון?

אילן גילאון: אני מדבר על תאריך להגשת תקנות לוועדה, לא התייעצות עם ארגונים ולא שום דבר.

אילן גילאון: אם אתה יכול להספיק עד ספטמבר בבקשה.

אילן גילאון: אגב, זו לא צריכה להיות בעיה.

רמי אבישר: כמו שאמרתי יש לנו עוד כמה נושאים מהותיים שאני ארצה להיוועץ עם ארגונים ועם קופות החולים בשביל לנסות להגיע לפחות להבנה.

אילן גילאון: מתי אנחנו נקבל את ההמלצות שלכם?

רמי אבישר: אני מקווה באוקטובר.

אילן גילאון: ככה אנחנו מדברים פה על נגישות שירות בריאות במקום בו ניתן שירות בריאות.

אילן גילאון: על זה דיברנו.

אילן גילאון: נמשיך הלאה ונראה.

אילן גילאון: משרד החינוך בבקשה.

יבינה זכאי: אנחנו בטיוטה מאוד מתקדמת לדעתי גם טיוטה פחות מתקדמת ממה שאני מחזיקה אבל לפני מספר חודשים פורסמה באתר הנציבות להערות ציבור.

יבינה זכאי: קיבלנו הרבה מאוד הערות.

יבינה זכאי: ההערות האחרונות כוללות מסמך ארוך שאנחנו צריכים מן הסתם לבדוק אותו של כ-30 עמודים מאת נציבות השוויון.

יבינה זכאי: הליכי היוועצות עם הארגונים להערכתי פחות או יותר הסתיימו אבל עם הנציבות עוד יש הליכי היוועצות שצריך לקיים אותם.

יבינה זכאי: אנחנו פשוט נעזרים כל הזמן בגורמי מקצוע חיצוניים למשרד כי במשרד שלנו לא יושבים מהנדסים.

אילן גילאון: מתי אתם מגישים אלינו?

יבינה זכאי: אנחנו צריכים ללמוד את ההערות האחרונות שהתקבלו ממש לפני כשבועיים מהנציבות עם אנשים שלנו.

יבינה זכאי: קשה לי נורא להעריך.

אילן גילאון: אנחנו נדבר איתך על נובמבר שנה זו.

אילן גילאון: כן?

אילן גילאון: בעזרת השם.

אילן גילאון: יש כאן גם חקיקה.

אילן גילאון: יש גם איזו הערה של בית המשפט הגבוה לצדק בנושא הזה אחרי שאתם הגשתם.

אילן גילאון: אני חושב שיש פה שלוש וחצי שנים.

אילן גילאון: זה לא רק ביזוי בית המחוקקים, בסופו של דבר זה גם ביזוי בית המשפט.

אילן גילאון: העבריינים הראשיים הם משרדי מדינת ישראל.

אילן גילאון: אנחנו במעמד של חנינה כללית אבל אתם חייבים להתחייב משום ששלוש וחצי שנים, זלזול כזה בעניין שחוקק בכנסת ישראל ולאחר מכן גם הוראות של בית משפט אז מה אנחנו מצפים מאזובי הקיר אם בארזים נפלה שלהבת?

אילן גילאון: משרד החינוך שצריך לחנך אנשים לכיבוד חוק.

אילן גילאון: משרד הבריאות שצריך לדאוג לבריאותם של האנשים.

אילן גילאון: כלומר מה?

אילן גילאון: תקנות הנגישות הן פחות חשובות מנושאים אחרים חברים?

אילן גילאון: אז אני יודע שתמיד צריך המון זמן אבל שלוש וחצי שנים היה המון זמן.

אילן גילאון: זאת אומרת עם כל ההערות ששמענו.

אילן גילאון: באוקטובר אנחנו מצפים להמלצות שלכם.

אילן גילאון: משרד הפנים.

אילן גילאון: אני מדבר על נגישות צמתים, מדרכות, גשרים, ומנהרות.

אילן גילאון: היה צריך להיות מוגש ב-1 במאי 2006.

בני זלמנוביץ: קודם כל יש לציין שרוב התקנות לפחות במהותן כבר הוגשו.

בני זלמנוביץ: כפי שהיושב ראש ציין התקנות, עובדים על זה.

בני זלמנוביץ: לעניין דרכים, צמתים וגשרים נידונו בבג"ץ.

בני זלמנוביץ: הם מחכים להתייעצות במליאת המועצה הארצית ואני מניח שתוך מספר חודשים זה יקרה.

אילן גילאון: אתה גם נדרש כמו כולם לנקוב בחודש.

אילן גילאון: ינואר 2010.

אילן גילאון: הם הגישו כל כך הרבה בבת אחת, אנחנו לא נספיק לדון בכול.

אילן גילאון: אנחנו נספיק לדון בכל מה שאתם תביאו.

אילן גילאון: 2010.

אילן גילאון: אני עובר למשרד המשפטים בעניין ועדת תלונות ביטוח.

אילן גילאון: יש פה צורך לבטח אנשים עם מוגבלות.

אילן גילאון: יש הוראות מפורשות בחוק באיזה נסיבות חברות הביטוח יכולות לבטח בתנאים אחרים.

אילן גילאון: לעניין הזה יש ועדת תאונות ביטוח שהוועדה הזו צריכה לקום בתקנות וזה שייך למשרד המשפטים.

דן אורן: הצפי שלנו זה לסיים את התקנות שנוגעות לעניין הזה במהלך תקופת הפגרה.

אילן גילאון: זאת אומרת, שאנחנו בתחילת המושב הבא יכולים לראות את זה.

אילן גילאון: תודה רבה.

אילן גילאון: משרד הביטחון.

אילן גילאון: נגישות שירותים לשעת חירום.

אילן גילאון: התגוננות אזרחית.

אילן גילאון: אמצעי מחסה, הנגשת מידע, ואמצעי הגנה מיוחדים לאנשים עם מוגבלות.

אילן גילאון: משרד הביטחון בבקשה.

טל רכטמן: רוב התקנות יש כרגע התדיינות מול משרד הרווחה באמצעי הביפרים.

טל רכטמן: עוד ישיבה אחת זה יסתיים.

טל רכטמן: ולהערכתי חודש חודשיים אנחנו נסיים את הכול.

אילן גילאון: זאת אומרת תחילת המושב הבא אתם מניחים את זה כאן.

אילן גילאון: תודה רבה.

אילן גילאון: נגישות מקלטים.

אילן גילאון: משרד הביטחון.

רועי רייס: יש לנו כמה חילוקי דעות עם הנציבות.

רועי רייס: מחר אמורה להיות פגישה עם הנציבות בעניין הזה.

רועי רייס: נאמר לי שעד נובמבר זה יהיה.

רוני שכטר: רוני שכטר, יושב ראש מטה מאבק הנכים.

רוני שכטר: משרד הביטחון מקיים דיאלוג שוטף עם נציבות שוויון וזה בסדר גמור.

רוני שכטר: האם הם זוכרים שנציבות שוויון היא לא בדיוק ארגון של האנשים בעצמם.

רוני שכטר: היא לא חלק מהארגונים.

רוני שכטר: היא ארגון ממשלתי מאוד שתפקידו לייצג את האינטרסים של האנשים אבל אנחנו כבר אנשים מבוגרים.

אילן גילאון: עכשיו משרד התחבורה, בשני סעיפים שטרם הוגשו לאישור.

אילן גילאון: נגישות כלי רכב ואוטובוסים וחברות להשכרה.

אילן גילאון: רכב והנחה לבעל רישיון להפעלת מונית, שיפעיל מונית מונגשת.

אילן גילאון: זה משרד התחבורה.

אילן גילאון: ועוד משרד התחבורה.

אילן גילאון: נגישות לאוטובוסים בינעירוניים.

אילן גילאון: זה משרד התחבורה.

אילן גילאון: זאת הרשימה שנמצאת בידי.

אילן גילאון: משרד התחבורה, מישהו מעוניין לייצג אותם?

אילן גילאון: כתוב במקורות במקום שאין שרים תהיה שר.

אילן גילאון: משרד התחבורה, אנחנו נקבע להם מועד בהעדרם.

אילן גילאון: מה שנקרא.

אילן גילאון: וגם קנס בהעדרם.

אילן גילאון: חברים בבקשה מי שרוצה להירשם לרשות הדיבור.

אילן גילאון: אני מתרה בכם שיש לנו בסך הכול, ואני מתנצל על כך, תפוצו בפעם הבאה בזמן, חצי שעה בגלל אילוצים.

אילן גילאון: אני אתן לך רשות דיבור.

יבינה זכאי: יש עוד תקנות אבל שצריך להפנות לשרים.

יבינה זכאי: גם במשרד החינוך יש להם סט של תקנות בנושא של השכלה גבוהה.

יבינה זכאי: גם משרד התמ"ת.

אילן גילאון: מה שלא דיברת עליו זה על מוסדות על תיכוניים לרבות הכשרה מקצועית טכנית או דתית.

אילן גילאון: זה אחד.

אילן גילאון: ושירות חינוך לנכים בו ניתן שירות חינוך.

יבינה זכאי: למל"ג אדוני יש ייעוץ משפטי משלו.

יבינה זכאי: ישנה שם עורכת דין יעל טור כספא שהיה צריך לזמן אותה לדיון ולשאול מה קורה שם כי אין לנו מושג, אנחנו מתעסקים עם התקנות של מערכת החינוך הרגילה.

יבינה זכאי: בדיונים הקודמים זומנה היועצת המשפטית של המל"ג.

יבינה זכאי: זה תאגיד סטטוטורי עם לשכה משלו.

יבינה זכאי: ייעוץ משפטי משלו נפרד לחלוטין משלנו.

אילן גילאון: מה שאני יכול לסכם פה שמה שלא הצלחנו לעשות במשך שלוש שנים או בטח שמיצינו את הכול במשך שלוש שנים, הנה עוד שלושה חודשים וכל המשרדים מגישים כאן את תקנות הנגישות כפי שדורש החוק.

אילן גילאון: אין מרוצה ממני בשלב הזה ואפילו אני מוכן שנחגוג את האירוע.

אילן גילאון: אני רוצה להעביר עכשיו את רשות הדיבור לחבר הכנסת משה (מוץ) מטלון ולשחרר אותו ממטלות ואחר כך מהארגונים ככל שהזמן יספיק.

אילן גילאון: מי שלא יצליח לדבר הפעם הישיבה הבאה שתהיה ארוכה מהרגיל כי בה ניכנס לעובי הקורה מבחינת העבודה אז כולם יתבטאו.

אילן גילאון: נא לציין שמות.

משה (מוץ) מטלון: אדוני היושב ראש אני אעשה את זה באמת בקצרה כדי לא לגזול לשאר החברים פה זמן יקר.

משה (מוץ) מטלון: אני שמח שאנחנו מכנסים עוד לפני סוף המושב את ישיבת הוועדה הזו.

משה (מוץ) מטלון: אני שמח לראות פה את רוב הגורמים הרלוונטיים.

משה (מוץ) מטלון: אנחנו יודעים מתי היו צריכות להיות מוגשות התקנות האלה.

משה (מוץ) מטלון: אני מבין גם מדבריך שועדת המשנה הזאת תהיה פעילה ולא תיתן למשרדים למשוך את הזמנים כפי שהם היו רגילים.

משה (מוץ) מטלון: אני פשוט מעביר לכם מפה מסר שמה שאתם אמרתם אתם תהיו מחויבים למה שאמרתם.

משה (מוץ) מטלון: כי אנחנו נדאג שאתם תהיו מחויבים למה שאמרתם.

משה (מוץ) מטלון: כי מה שנאמר עכשיו, בקדנציה הזו ובהרכב הנוכחי של ועדת המשנה, כל מה שנאמר פה מתכוונן למקום מאוד רציני שיחייב אתכם.

משה (מוץ) מטלון: אני רוצה לומר גם לארגונים שהדברים האלה יהיו מאוד ברורים.

משה (מוץ) מטלון: אנחנו לא ועדה שתעשה פוליטיקה בין הארגונים.

משה (מוץ) מטלון: אנחנו באים להיות מאוד תכליתיים לקדם את התקנות האלה ולהביא סוף סוף איזושהי בשורה לציבור נקי מכל המאבקים שבין הארגונים.

משה (מוץ) מטלון: יש פה יותר ארגונים מאשר נכים במדינה הזאת לדעתי.

משה (מוץ) מטלון: אני מציע שאת כל הדברים האחרים הלא רלוונטיים אנחנו נניח בצד ונתכנס כולנו להביא את התוצאה הרצויה שמצפים מאיתנו ואני מודה לך אדוני היושב ראש.

משה (מוץ) מטלון: תודה רבה מוץ.

משה (מוץ) מטלון: מר חיימוביץ.

שמואל חיימוביץ: אני דווקא רוצה להתחיל מחצי הכוס המלאה.

שמואל חיימוביץ: יש לנו כמה תקנות שכבר יצאו לדרך ולבשר שב-1 לאוגוסט למעשה ייכנסו לתוקף תקנות התכנון והבנייה וזה תוצר של הכנסת הקודמת בראשות ועדת המשנה שבראשה ישב חבר הכנסת רן כהן.

שמואל חיימוביץ: אני מצפה ומקווה שכמה שיותר מהר יהיו לנו התקנות הנוספות שעליהן דובר היום כדי שנוכל להתקדם גם במישורים נוספים.

בלהה ברג: אני היועצת המשפטית של נציבות השוויון.

בלהה ברג: מה שאנחנו רוצים לבקש אם ניתן זה לקיים אם אפשר כבר בתוך הפגרה הנוכחית לפחות את התקנות בנושא מגורים שזה עומד על הפרק מוכן כבר.

בלהה ברג: ממתין לדיונים.

בלהה ברג: נוכל גם להספיק להתחיל בתקנות נגישות השירות.

בלהה ברג: זה יכול להיות נפלא.

בלהה ברג: זה תקנות שהוגשו לכנסת הקודמת לפני למעלה משנה.

בלהה ברג: מגורים רק עכשיו הוגשו.

בלהה ברג: אבל תקנות לנגישות השירות הוגשו לפני למעלה משנה ואנחנו חשיבות מאוד רבה כמה שיותר מהר לקדם אותה.

אילן גילאון: ראשית אנחנו נתכנס בפגרה.

אילן גילאון: דבר שני גם המצאי שיש לפנינו יקבע את סדר העדיפויות שנקבע אותו וגם הרצון שלנו לקדם עניינים.

אילן גילאון: בקשתך נשמעה.

אילן גילאון: כינוסים יהיו לפחות שניים בפגרה.

ערן תמיר: אם יורשה לי רק מבחינת סדרי עדיפויות אנחנו מוצאים חשיבות רבה לקיים דיונים על תקנות נגישות השירות קודם כל כי בתוכן יש מענה לאוכלוסיות מסוימות שעד היום מטבע הדברים רוב התקנות היו על נגישות פיזית והם יקבלו מענה במסגרת תקנות נגישות השירות.

ערן תמיר: בנוסף לזה, אני נענה בהזדמנות זו להמלצה של הוועדה המייעצת של הנציבות שביקשה לתת עדיפות לתקנות האלה.

מלכי איציק: אני נציגת אלו"ט.

מלכי איציק: אני רוצה לחזק את הדברים שלו.

מלכי איציק: האוכלוסייה של האנשים האוטיסטים וכל הלקויות הנפשיות והשכליות לא יכולות ליהנות מעצם הנגישות אם לא יהיו תקנות נגישות השירות.

מלכי איציק: בשביל זה אנחנו ממש ממש מחכים לתקנות האלה.

מלכי איציק: ובמאמר מוסגר אני סיימתי את הלימודים בקורס נגישות לשירות וכל הקורס הזה לא שווה כלום לכל האנשים שלמדו אותו אם לא יהיו התקנות האלה.

מלכי איציק: כאילו היה קורס, כבר שלושה קורסים נפתחו, בעצם לא יכולים לעבוד.

יעקב עילם: יעקב עילם נגישות ישראל.

יעקב עילם: קודם אני רוצה לברך את הוועדה ואת יושב הראש.

יעקב עילם: אני בטוח שתעשה עבודה מצוינת.

יעקב עילם: אחד הדברים החשובים וזה אולי קצת דעתנו שונה.

יעקב עילם: אני לא רוצה להציף פה את הנושא של חילוקי הדעות שיש בינינו ובין מספר ארגונים ובין הנציבות.

יעקב עילם: אחד הדברים החשובים להציג שדיון בתקנות השירות עלול להימשך תקופה מאוד ארוכה.

יעקב עילם: לפי הערכתי מעל שנה אם לא יותר.

יעקב עילם: כי יש שמה הרבה לקונות, הרבה דברים שהם ויכוחים בין ארגונים שונים.

יעקב עילם: כל אחד דוחף לכיוון אחר.

יעקב עילם: אני מאמין שישנן תקנות מאוד קלות ודי גמורות ודי מוסכמות עם לא מעט ארגונים.

אילן גילאון: אני מעדיף שחלק מהתקנות יתקיימו ולא כולן מאשר לא לעשות כלום.

אילן גילאון: לכן כל מה שיהיה תקדימי לנושאים האחרים ולמשרדים האחרים ברור שאותם ניקח מראש.

יעקב עילם: ברור שחייבים לגמור את כל התקנות של משרד הפנים כי עדיין ישנם הרבה מבנים שנבנים ומקומות ודרכים וצמתים וגשרים שמוקמים ועושים בהם שיפוצים וחבל שהם לא ייעשו נכון וזה אחד הדברים החשובים וזה תורם לכולם ולא רק לאנשים עם מוגבלות כזו או אחרת.

יעקב עילם: ובמשרד המשפטים יש תקנות של מבנה קיים ואני חושב שזה מאוד חשוב שמבנים קיימים הם גם יקבלו טיפול כי רוב המקומות שאנשים עם מוגבלות הולכים אליהם זה מקומות שכבר קיימים.

יעקב עילם: מן הראוי שיטפלו בנושא הזה כי גם התקנות האלה הן די קלות.

יעקב עילם: הן בעצם נגזרות מהתקנות של משרד הפנים.

יעקב עילם: אז גם לגביהם.

יעקב עילם: והמשך בהתאם לסדר שייקבע.

עידו גרנות: שמי עידו גרנות, מנכ"ל בקול, ארגון כבדי שמיעה.

עידו גרנות: אני רוצה להתייחס דווקא לתקנות שכבר אושרו, תקנות לתקשורת שבוועדת העבודה והרווחה אושרה דחייה של חודש וחצי מ-1 ביוני ל-15 ביולי ולמיטב ידיעתי התקנות לא נכנסו לתוקף למרות שהן אושרו בידיעה שהן יכנסו לתוקף.

עידו גרנות: צריך לחשוב איך בודקים את הדבר הזה.

עידו גרנות: ומי אוכף או מי בודק.

ג'ודי וסרמן: התקנות לא פורסמו?

עידו גרנות: הן פורסמו.

ג'ודי וסרמן: הן פורסמו?

ג'ודי וסרמן: אז למה לא נכנסו לתוקף?

עידו גרנות: לא מיושמות.

אילן גילאון: בעיה ידועה במקומותינו.

שמואל חיימוביץ: אנחנו נערכים לבצע אכיפה בעניין.

אילן גילאון: אנחנו נדבר כמה דקות על העניין לממש גם את החוק שאנשים יהיו בני אדם, לא רק את החוק.

אילן גילאון: זה חוק חשוב.

מרים בר ניר: אני מרים ברניר מעוצמה, איגוד לפגועי נפש, מצטרפת לקבוצה של הלקויות שפחות נראות, פחות יודעים עליהם, פחות רואים אותם וגם הרבה פחות טיפלו בנושא של הנגישות.

מרים בר ניר: אבל יש פה דברים מאוד בסיסיים כמו הכרה.

מרים בר ניר: החלק של החינוך עוסק בבתי הספר ולא בחלק ההכרה שהסטיגמה היא מאוד קשה ומהווה מחסום לא רק לנכי נפש, גם לנכים אחרים.

מרים בר ניר: אנחנו מדברים על ליווי, אנחנו מדברים מטרה, ואנחנו מדברים על reaching out, כי אותם אנשים ובמיוחד בנושא של בריאות ואני לא רוצה להזכיר את הרפורמה בבריאות הנפש אבל יש אנשים שצריך להביא אותם, לעזור לקחת אותם, לקבל אותם, כי הם נרתעים מללכת לרופא, להתמיד בלקחת תרופות, וזה חלק שהוא בהחלט הולך לאיבוד.

מרים בר ניר: אנחנו מפספסים שליש מהנכים בזה שנותנים מעט מדי.

מרים בר ניר: לא מספיק שהם לא קיבלו את הרפורמה בבריאות הנפש, גם בנושא של נגישות יש ויכוח.

מרים בר ניר: כי חוק הנגישות הוא למי שנמצא בחוק בריאות ממלכתית.

מרים בר ניר: למי שלא בחוק בריאות ממלכתית גם לא זכאי לקבל את הנגישות לשירותי בריאות.

מרים בר ניר: זה משהו בלתי מוסרי ולא צודק.

מאיר: אני מייצג את אגודת החירשים בישראל.

מאיר: במה שקשור לתקנות הנגישות של שירותי בזק היישום פה הוא מאוד חלקי.

מאיר: התחילו לפרסם את התקנות.

מאיר: לדוגמה אנשים חירשים לא יודעים קרוא וכתוב הם צריכים לקבל שירות כמו בשיחת צ'ט או בוידאו אם הם רוצים להזמין נגיד אמבולנס או תור לרופא.

מאיר: הטכנולוגיה עצמה היא קיימת אבל חברות התקשורת לא מודעות לכך או לא מבינות את הצורך הזה או לא יודעות שזה קיים.

מאיר: צריך זמן לזה.

מאיר: צריך כוח אדם מיומן.

מאיר: אבל עד היום לא קיבלנו שום פנייה רשמית מאף חברת תקשורת.

אילן גילאון: על זה אנחנו מתחילים לעבוד ביחד.

אילן גילאון: על כל הדברים האלו.

אילן גילאון: יש קודם כל לקבל את החוקים.

אילן גילאון: לממש את התקנות ואחרי זה לדאוג ליישם אותן.

מאיר: בנקודה הזאת יש איזו בעיה של פרשנות מול משרד התקשורת והגופים שמפעילים שירותי תקשורת במיוחד סביב מרכז תיווך שאמור לתת מענה והחברות טוענות שאין בתקנות חיוב לעשות את זה גם באמצעות שירות קודים מה שנקרא, וגם לא תרגום לשפת סימנים.

אילן גילאון: ולכם זה ברור איך אפשר לתקן את זה?

בלהה ברג: אולי לא לתקן אבל אולי לקיים דיון שבו אנחנו נבקש לקבל את המלצת הוועדה לגבי הנושא הזה, לגבי הפרשנות הזאת.

רוני שכטר: הזכירו את ריבוי הארגונים.

רוני שכטר: אני מאמין שכל האנשים שיושבים פה יושבים מתוך סולידריות לעניין.

רוני שכטר: אני זוכר בישיבה הקודמת שהיינו פה ביחד דיברנו על נגישות ועל המושג של הנגישות.

רוני שכטר: אני הייתי מצפה מהוועדה מתוך ההיכרות שלי עם חברי הוועדה שהם יאמצו את הגישה הזאת וימשיכו לדחוף את העניין במקום להתקשקש בינינו מה זה שירות או לא שירות, נגישות למדרגות, הכול זה מקשה אחת וחשוב שהוועדה כל עת שהיא יכולה תפנה לכל האפיקים ביחד.

אילן גילאון: נאה דרשת רוני.

אילן גילאון: מבחינה פילוסופית נגישות זה שם המשחק.

אילן גילאון: זה כל דבר.

אילן גילאון: דבר ראשון צריך לדבר על האדם הנגיש לפני כל דבר אחר, לפני רמפה, לפני הכול.

אילן גילאון: צריך לדבר על הנגיש, מי הוא האדם הנגיש, מי הוא איש הציבור הנגיש.

אילן גילאון: זה אנשים לא רק יכולים לגשת אליהם בקלות אלא גם נוח לגשת אליהם.

אילן גילאון: לא יראים לגשת אליהם.

אילן גילאון: ואני מקווה שהמשותף לכולנו שאנחנו כולנו אנשים כאלה.

אילן גילאון: אני עצמי מבחינה מקצועית יודע מעט מאוד בנושא הזה מלבד הצרכים היומיומיים והתפקיד שלי זה ללכת ולקדם את כל הידע שנמצא כאן, את כל המאוויים שנמצאים כאן, את כל הרצונות שנמצאים כאן, ונגישות כתכונה.

אילן גילאון: לו כאשר בנו פעם בית הנגישות היתה בתודעה של אנשים כמו נוף לים, או כמו אסתטיקה או כיווני אוויר, כמה החיים שלנו היו שונים.

אילן גילאון: אבל לא היתה שום מודעות לדבר הזה.

אילן גילאון: אין שום ספק שאחד הדברים המרכזיים זה להנחיל נגישות כתכונת אופי, כמחשבה.

אילן גילאון: נגישות האינפורמציה.

אילן גילאון: חברים, יש אנשים פה שלא נחשבים לכאורה למוגבלים לחלוטין.

אילן גילאון: אני יכול להעיד בפני כולם כאן שאני בן 53, כמעט גמרתי לאוניברסיטה.

אילן גילאון: אני מתקשה לקרוא תלוש משכורת.

אילן גילאון: בשבילי זה נגישות.

אילן גילאון: הדבר הזה בנוי מלכתחילה ובזדון שיהיה לא נגיש.

אילן גילאון: יש כאן בעיה מרכזית.

אילן גילאון: משל הרמפה הוא משל.

אילן גילאון: הנושא של נגישות הוא כל החיים כולם.

אילן גילאון: זה שם המשחק של היום.

אילן גילאון: אני רק רוצה להזהיר את עצמנו.

אילן גילאון: המנדט שלנו יש כאן הוא באותן תקנות הנגישות המוגדרות כאילו תקנות נגישות טכניות וזה חלק מהעבודה.

אילן גילאון: אם נצא היום וננגיש את מדינת ישראל בשינוי תודעתי קודם כל במוח של מקבלי ההחלטות שאף פעם לא מודעים.

אילן גילאון: עכשיו זאת היא תכונה אנושית.

אילן גילאון: אני לא מאשים אנשים.

אילן גילאון: אני בניתי בית כשהייתי בן 26 ולא חשבתי איך הבית הזה יוכל לשרת אותי שאני אהיה בגיל שאני נמצא היום.

אילן גילאון: לכן המחשבה הקולקטיבית שלנו היום צריכה למנוע בעיות שיבואו בעתיד כי אין מי שאיננו זקוק לנגישות במדינה ישראל או יהיה זקוק בעתיד.

אילן גילאון: אני אצטרך להיות מאוד אפקטיבי, מאוד מהיר, כדי לקיים את מה שהחוק מחייב.

אילן גילאון: שיהיה ברור שהחוק הוא תמיד ברירת מחדל.

אילן גילאון: אני מבחינתי אני אעשה ואשמע.

אילן גילאון: יש פה מומחים מהדרגה הראשונה במדינת ישראל ובקנה מידה עולמי בעניין הזה שצריך להיות מונגש כל דבר.

אילן גילאון: אנחנו ננסה לדחוף יחד עם חברים נוספים.

אילן גילאון: יש עוד חברי כנסת בצוות הזה, משמעותיים מאוד.

אילן גילאון: נפעיל בכל כוחנו את כל הכוחות.

אילן גילאון: לעולם אנחנו נהיה מספיק חלשים כדי להרגיש את זולתנו ומספיק חזקים כדי לדחוף את אלה שמונעים את הנגישות של אנשים אחרים למחוז חפצם בצורה עצמאית ומכובדת.

אבנר בטיסט: אחד, מה שמיוחד לישראל כשאני מסתכל כי אני חבר גם בארגונים אחרים של נכים הוא שהרעיון הוא שהנגישות תהייה לכולם.

אבנר בטיסט: עכשיו שמעתי כאן שמישהו מדבר על נכים כאלו ומישהו מדבר על נכי אוזניים, לשמחתי אולי לא לשמחתי יש לי 11 נכויות אז אני מחויב לדברים.

אבנר בטיסט: אבל שלושה דברים רציתי להגיד.

אבנר בטיסט: אחד, צריך לזכור כשמדברים על נגישות לא מדברים רק על סוג נכה שהוא נכה נפש או חירש או כן הלאה.

אבנר בטיסט: באופן כללי אנחנו מדברים על כל אדם למשל אני מדבר על הנכות הפיזית גם כל אנשים מבוגרים שהולכים ונעשים יותר במדינה, גם על בחורה בהריון, גם על מישהו שהוא לוחם צעיר בצה"ל ונשברה לו בדיוק הרגל.

אבנר בטיסט: בקיצור האוכלוסייה שאנחנו מטפלים בה זה דבר שצריך להנחיל אותו למשרדים היא לא רק...

אבנר בטיסט: זה גם אם ילדה שברה רגל ובאותה שנה היא לא יכולה לכולם צריך לדאוג.

אבנר בטיסט: זה אחד.

אבנר בטיסט: שתיים, אני מקבל, אני מאוד תכליתי בזה, אולי מהעבודה שלי כמדען מחשבים, אתמול הייתי במרב"ד ושם כמעט נפצעתי.

אבנר בטיסט: אני רוצה פשוט להסביר למה אני מתכוון.

אבנר בטיסט: דיברתי כאן עם חיימוביץ, הוא חבר טוב שלי, לפחות מצידי, והוא אומר לי תראה, אנחנו לא יכולים להנגיש לכולם.

אבנר בטיסט: אנחנו מנסים לרוב.

אבנר בטיסט: אז אני לא מקבל את זה.

אבנר בטיסט: אם יש לנו אזור שצריך להגיע לכיתת לימוד או לבית חולים.

אילן גילאון: אני מבקש לא להיכנס לזה.

אילן גילאון: כי זה פתיחת הדיון עצמו.

אילן גילאון: חברים אני אגיד לכם מה לא תונגש פה.

אילן גילאון: לא תונגש מקפצה לעשיית בנג'י מהכותל למטה לנכים ב-150% כי זה בלתי סביר.

אילן גילאון: מי שמתנגד לזה אז זהו.

אבנר בטיסט: אילן, לא הבנת אותי אז אני אגיד את זה אחרת.

אבנר בטיסט: כשאני הולך למקום שמונגש גם אם זה ליד קרן קיימת או אזור במיוחד ציבורי שזה בית ספר, מרפאת חולים וכדומה אני אומר אני מנגיש אותם באופן כללי, לא למחר, אלא היום! זה תקני בכל מקום גם כשאדם פרטי עושה את זה.

אבנר בטיסט: הדבר השלישי והאחרון רציתי להגיד, זה נורא יפה כאן כל התקנות והפיצ'פקס שמדברים עליהם 5 שנים.

אבנר בטיסט: אני כאדם שבא מן הצד מסתכל על זה שבן אדם לא יכול להיכנס לקופת חולים במשך 30 שנה כי זה בניין ישן ואני מצטרף ליעקב וצריך לדאוג שהדברים האלה יזוזו שסוף סוף במדינה יוכלו לעלות לקומה שניה לרופאים.

אבנר בטיסט: אותו דבר בכיתת לימוד, אותו דבר שסטודנט מבאר שבע שיש לי שם חברים לא יסע עד לחיפה במקום לת"א כי בישראל בניגוד לארצות הברית החליטו שחייבת להיות תקנה שרק מנהל תחנה יכול לעזור לו לרדת.

אבנר בטיסט: אני אומר בגדול.

אילן גילאון: אני הבנתי אותך.

אילן גילאון: אני מודה לך.

אילן גילאון: אני פשוט בנקודה הזאת פשוט חייב לסיים.

אילן גילאון: אני רוצה לסיים בנקודה אופטימית.

אילן גילאון: מבחינה תודעתית קרה משהו בישראל.

אילן גילאון: התקדמנו הרבה.

אילן גילאון: את הדברים נעשה לא בתוך יום אחד, מתוך סבירות, מתוך עצמאות ומתוך דבקות במטרה.

אילן גילאון: אנחנו כן נהיה גם משטרת נגישות.

אילן גילאון: אני מעדיף כל פעם חלק מאשר שום דבר.

אילן גילאון: אנחנו הולכים להנגיש את המדינה.

אילן גילאון: המשרדים אנחנו רשמנו את התאריכים.

אילן גילאון: אני מתכוון להגשים את זה.

אילן גילאון: תודה רבה.